- Hindi News
- National
- पार्षद ने स्त्री रोग विशेषज्ञ पर लगाया अभद्रता सुविधा शुल्क लेने का आरोप
पार्षद ने स्त्री रोग विशेषज्ञ पर लगाया अभद्रता-सुविधा शुल्क लेने का आरोप
टोंक | वार्डपार्षद नाजमा परवीन ने मातृ एवं शिशु रोग स्वास्थ्य केंद्र में कार्यरत स्त्री रोग विशेषज्ञ डॉ. ज्ञानेंद्र बंसल पर महिलाओं से अभद्रता करने एवं इलाज के बदले सुविधा शुल्क लेने का आरोप लगाया है। इस मामले में डॉ. बंसल के खिलाफ कार्रवाई की मांग को लेकर पार्षद नाजमा परवीन ने कलेक्टर को ज्ञापन दिया है। ज्ञापन में बताया कि डॉ. बंसल सुविधा शुल्क नहीं देने वाले मरीजों को गंभीर स्थिित नहीं होने के बावजूद जयपुर रेफर कर देते है। गत दिनों पार्षद की रिश्तेदार 10 फरवरी को इस अस्पताल में आई थी। वह बीपीएल है। उसके बावजूद उससे सोनोग्राफी, ब्लड आदि की जांचें बाहर से करवाई। इस संबंध में पार्षद ने डॉ. से बात की तो उसने उनसे भी अभद्र व्यवहार किया। पार्षद ने कलेक्टर से इस डॉक्टर के खिलाफ सख्त कार्रवाई करने की मांग की है।
डॉक्टरने आरोपों को बताया प्रायोजित
डॉ.ज्ञानेंद्र बंसल ने बताया कि पार्षद के आरोप गलत है। यह मामला 20 दिन पुराना है। उस समय आरोप क्यों नहीं लगाए। जाहिर है मामला प्रायोजित है।
टोंक. कलेक्टरकाे चिकित्सक के खिलाफ ज्ञापन देने जाती पार्षद।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva